
προς ΔΔΕ Μαγνησίας
Θέμα: (επαναπροκήρυξη) Πρόσκληση εκδήλωσης ενδιαφέροντος για τη ΤΡΙΗΜΕΡΗ εκδρομή μαθητών του Μουσικού Σχολείου Βόλου στην ΑΘΗΝΑ στο πλαίσιο των πολιτιστικών προγραμμάτων ΣΎΝΘΕΣΗΣ.

Σύμφωνα με την υπ’ αρ. 33120/ΓΔ4/28-02-2017 (ΦΕΚ 681/6-3-2017) με θέμα «Εκδρομές - Εκπαιδευτικές επισκέψεις μαθητών και μαθητριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας», καλούμε τα ενδιαφερόμενα τουριστικά γραφεία με ειδικό σήμα και άδεια λειτουργίας από τον ΕΟΤ σε ισχύ να καταθέσουν στο Μουσικό Σχολείου Βόλου, (τηλέφωνο επικοινωνίας: 24210-47155, 71096, Τέρμα 54ου Συντάγματος ΕΛΑΣ με Αρσινόης, Βόλος) μέχρι και Τρίτη 19-3-2019 ώρα 10:30 κλειστές προσφορές στις οποίες θα αναγράφεται η συνολική τιμή της μετακίνησης (με τον ΦΠΑ), η επιβάρυνση ανά μαθητή και αναλυτικά οι παρεχόμενες υπηρεσίες που θα περιλαμβάνουν και θα εξασφαλίζουν ρητά τα παρακάτω στοιχεία και προδιαγραφές:
Προορισμός: ΑΘΗΝΑ 
Στοιχεία και προδιαγραφές μετακίνησης 
· Ημερομηνία αναχώρησης: ΠΑΡΑΣΚΕΥΗ 12/04/2019

· Ημερομηνία επιστροφής: ΚΥΡΙΑΚΗ 14/04/2019

· Προβλεπόμενος αριθμός συμμετεχόντων: 44 μαθητές και 7 συνοδοί καθηγητές. 

· Δυο διανυκτερεύσεις σε ξενοδοχείο, 3-4* (σε οποιαδήποτε περιοχή της Αθήνας Πειραιά), με πρωινό, σε τρίκλινα – τετράκλινα για τους μαθητές και μονόκλινα για καθηγητές, 

· Μετακίνηση με λεωφορείο το οποίο θα πρέπει να πληροί όλους τους προβλεπόμενους από το νόμο όρους και προϋποθέσεις (Κ.Τ.Ε.Ο., επαγγελματική άδεια κ.λ.π.) με άδεια κυκλοφορίας κατά προτίμηση μετά το 2000. Επίσης να είναι στην αποκλειστική διάθεσή μας καθ’ όλη τη διάρκεια της εκδρομής. 
ΠΡΟΓΡΑΜΜΑ ΕΚΔΡΟΜΗΣ

ΠΑΡΑΣΚΕΥΗ 12/04/2019
Αναχώρηση από το σχολείο στις 7.00 το πρωί. 

11.30  Άφιξη στην Αθήνα και επίσκεψη στη Φιλοσοφική Σχολή (Τέρμα Ζωγράφου)

15.00 Άφιξη στο Ξενοδοχείο, τακτοποίηση

18.00 Επίσκεψη σε θέατρο, οδός Ακαδημίας.

21.30 Επιστροφή στο ξενοδοχείο 

ΣΑΒΒΑΤΟ 13/04/2019
10.30 Αναχώρηση για τη Φιλοσοφική Σχολή (Τέρμα Ζωγράφου)

13.30 Επίσκεψη στο ίδρυμα Σταύρος Νιάρχος (Βιβλιοθήκη)

17.00 Επιστροφή στο ξενοδοχείο

ΚΥΡΙΑΚΗ 14/04/2019
09.30 Περιήγηση στο ιστορικό κέντρο (ιερός βράχος Ακρόπολης, μουσείο των Ψευδαισθήσεων)

17.30 Αναχώρηση για Βόλο. Άφιξη στο σχολείο στις 10.00. 

· Σε κάθε περίπτωση το πρακτορείο:

· Αναλαμβάνει την ασφάλεια ευθύνης διοργανωτή καθώς και την πρόσθετη ασφάλιση κάλυψης εξόδων σε περίπτωση ατυχήματος ή ασθένειας. 

· Με την προσφορά πρέπει να κατατεθεί και υπεύθυνη δήλωση ότι το τουριστικό γραφείο διαθέτει το ειδικό σήμα λειτουργίας το οποίο βρίσκεται σε ισχύ καθώς και αντίγραφο ασφαλιστικής και φορολογικής ενημερότητας. 

Το Σχολείο διατηρεί το δικαίωμα να ζητήσει την επιστροφή όλου του ποσού προκαταβολής από το τουριστικό γραφείο ή τροποποίηση των καθορισμένων ημερομηνιών πραγματοποίησης της εκδρομής, λόγω σοβαρής αιτίας όπως εθνικές εκλογές, φυσικές καταστροφές κ.ά. Τα χρήματα θα δοθούν σε τρεις δόσεις. Το τουριστικό γραφείο που θα επιλεγεί θα ειδοποιηθεί άμεσα από την επιτροπή αξιολόγησης. Τα παραπάνω θα πρέπει να αναγράφονται στο συμβόλαιο. Ο διαγωνισμός θα είναι μειοδοτικός με ποιοτικά κριτήρια επιλογής. Οι παραπάνω όροι υπόκεινται σε αναπροσαρμογή σε περίπτωση αλλαγής του υφιστάμενου Νομικού πλαισίου από το Υ.Π.Ε.Θ. Για κάθε περαιτέρω διευκρίνιση, τα τουριστικά γραφεία παρακαλούνται να επικοινωνήσουν με τη Διεύθυνση του Σχολείου (τηλ:24210 71096). 

                                                                                       Η Διευθύντρια 

 Αρετή Τζανετοπούλου

